Παρουσιάζονται οι **οκτώ (8)** ομάδες των **Eργαστηρίων Παθολογικής Νοσ/κής ΙΙ** και **Χειρουργικής Νοσ/κής ΙΙ,** καθώς και οι **δέκα (10)** ομάδες της αντίστοιχης **Κλινικής Άσκησης** για το τρέχον εξάμηνο.

Στην περίπτωση που δε βρίσκετε το όνομά σας σε καμιά από αυτές τις ομάδες (ενώ δικαιούστε να παρακολουθήσετε το αντίστοιχο εργαστήριο ή κλινική άσκηση), **παρακαλώ επικοινωνήστε άμεσα μαζί μου**. Το ίδιο ισχύει αν δείτε το όνομά σας στις ομάδες ενώ έχετε ήδη περάσει το αντίστοιχο μάθημα σε προηγούμενο εξάμηνο.

Για να γνωρίζετε τις ώρες του εργαστηρίου που θα παρακολουθήσετε, **ελέγξτε το εβδομαδιαίο πρόγραμμα,** ώστε να βρείτε σε ποια ημέρα και ώρα είναι τοποθετημένη η ομάδα σας.

Δεδομένου ότι ο αριθμός των φοιτητών ανά εκπαιδευτή είναι ήδη πολύ υψηλός, ( στο εργαστήριο και στην κλινική άσκηση κατά μέσο όρο), **ο αριθμός των φοιτητών ανά ομάδα είναι αδύνατον να αυξηθεί περισσότερο**. Για το λόγο αυτό, **αλλαγές μεταξύ ομάδων θα γίνονται αυστηρά και μόνο με μεταξύ σας συνεννόηση και εφόσον είναι αμοιβαίες** (δηλ. θα πάτε εσείς στην ομάδα που θέλετε και κάποιος από την ομάδα αυτή θα δεχθεί να έρθει στη δική σας, ώστε να διατηρηθεί ο ίδιος αριθμός σε όλες τις ομάδες). **Διευκρινίζεται ότι στην περίπτωση που κάποιος φοιτητής προσέλθει σε άλλη ομάδα από αυτή στην οποία είναι επίσημα τοποθετημένος, θα λαμβάνει απουσία.**

Οι επαναληπτικοί φοιτητές που χρωστούν μόνο το ένα από τα δυο εργαστήρια ή κλινική άσκηση θα παρακολουθήσουν:

- όσον αφορά το εργαστήριο, και μετά από συνεννόηση με το διδάσκοντα (του εργαστηρίου), μόνο το μάθημα που χρωστούν, το οποίο θα αντιστοιχεί σε 2 ώρες ανά εβδομάδα,

- όσον αφορά την κλινική άσκηση, μόνο την πρώτη ή τη δεύτερη περίοδο, ανάλογα με το μάθημα που χρωστούν.

Επίσης, οι φοιτητές που δίπλα στο όνομά τους **αναγράφεται (4)** στις καταστάσεις των εργαστηρίων (4Π αντιστοιχεί στην Παθολογική Νοσ/κή ΙΙ, 4Χ στη Χειρουργική Νοσ/κή ΙΙ) δεν υποχρεούνται να παρακολουθούν το αντίστοιχο εργαστήριο, εφόσον έχουν βαθμολογηθεί με 4 κατά την προηγούμενη εξέταση του μαθήματος, και δε θα τους λαμβάνονται απουσίες (φυσικά, μπορούν να παρακολουθούν τα μαθήματα εφόσον το επιθυμούν).

**Θα σας παρακαλούσα να προσέξετε ιδιαίτερα το θέμα των απουσιών.** Επιτρέπονται απουσίες που αντιστοιχούν **στο 20% του συνόλου, δηλ. 8 ώρες συνολικά για το εργαστήριο και 8 ώρες (2 ημέρες) για κάθε περίοδο της κλινικής άσκησης**. Επισημαίνεται επίσης ότι θα υπάρχει η δυνατότητα **αναπλήρωσης ως και δυο απουσιών για την κλινική άσκηση** (στις 5 και 6/6/2018, απουσίες είτε της πρώτης ή της δεύτερης περιόδου). **Δεν υπάρχει δυνατότητα αναπλήρωσης απουσιών του εργαστηρίου.** Αν κάποιος φοιτητής έχει απουσίες άνω του επιτρεπτού ορίου, θα πρέπει να επαναλάβει την παρακολούθηση του εργαστηρίου ή της κλινικής άσκησης στο μέλλον, **χωρίς εξαιρέσεις για κανένα λόγο, συμπεριλαμβανομένων των προβλημάτων υγείας.**

Όσον αφορά το εργαστηριακό μάθημα, υπενθυμίζω ότι θα πρέπει να έχετε μαζί σας λευκή ιατρική ρόμπα. Όσον αφορά **την κλινική άσκηση, θα σας παρακαλούσα ιδιαίτερα να είστε πάντα ευπρεπώς ντυμένοι** (και να προσέχετε γενικότερα την εμφάνισή σας) **και βεβαίως κόσμιοι στη συμπεριφορά σας**. Δεν είναι λίγες οι περιπτώσεις που, κατά τα προηγούμενα έτη, έχουν δημιουργηθεί σοβαρά προβλήματα με το προσωπικό του νοσοκομείου για τους παραπάνω λόγους - γι' αυτό, ας προσπαθήσουμε φέτος να τα αποφύγουμε.

**Τα μαθήματα θα ξεκινήσουν την Τρίτη 20/2/2018.**

Μπατσολάκη Μαρία, Καθηγήτρια

Κιέκκας Παναγιώτης, Αναπλ. Καθηγητής